Bekendtgørelse for Færøerne om fotografering og optagelse af fingeraftryk af indsatte i Færøerne Arrest (fotobekendtgørelsen)

I medfør af § 61, stk. 2, § 67, nr. 8 og § 105, stk. 2, i lov nr... af… for Færøerne om fuldbyrdelse af straf m.v., og § 809 a, stk. 2, i retsplejelov for Færøerne, jf. lov nr. 964 af 26. juni 2020, som ændret ved lov nr… af…, fastsættes:

**§ 1.** Kriminalforsorgsområdet har ret til at fotografere og optage fingeraftryk af den indsatte med henblik på identifikation, jf. straffuldbyrdelseslovens § 61, stk. 1, og retsplejelovens § 809 a, stk. 1.

**§ 2.** Kriminalforsorgsområdet skal sikre, at den indsatte fotograferes i forbindelse med indsættelsen, således at der findes et vellignende fotografi i Klientsystemet af den pågældende.

*Stk. 2.* Kriminalforsorgsområdet skal sikre, at der foretages genfotografering af den indsatte, når

1) det er nødvendigt med henblik på senere identifikation, eller

2) den pågældende har været indsat i 1 år, og derefter hvert år.

**§ 3.**Hvis det er nødvendigt med henblik på identifikation af den domfældte ved fremmøde til afsoning fra fri fod, optager kriminalforsorgsområdet fingeraftryk med henblik på sammenligning med eventuelle fingeraftryk af domfældte optaget af politiet, jf. iværksættelsescirkulærets § 12.

*Stk. 2.* Fingeraftryk optaget efter stk. 1 destrueres, når spørgsmålet om identifikation i forbindelse med indsættelsen er færdigbehandlet.

**§ 4.** En indsat kan ikendes disciplinærstraf, hvis den pågældende nægter at medvirke til fotografering efter § 2 eller optagelse af fingeraftryk efter § 3.

**§ 5.** Bekendtgørelsen træder i kraft den 1. juli 2023.

*Justitsministeriet, den*